**ხარაგაულის მუნიციპალიტეტის საკრებულოს ბიუროს 2018 წლის 01 ივნისის სხდომის**

**ო ქ მ ი № 12**

**დ. ხარაგაული 01 ივნისი 2018 წელი**

**9 აპრილის ქ. #15**

**სხდომას თავმჯდომარეობდა -** საკრებულოს თავმჯდომარე - მანანა ბარბაქაძე.

**სხდომას ესწრებოდნენ ბიუროს წევრები:**

**რუსუდან გიორგაძე -** საკრებულოს თავმჯდომარის მოადგილე,

**ვარლამ ჭიპაშვილი-** საფინანსო-საბიუჯეტო კომისიის თავმჯდომარე,

**გივი თხელიძე -** ჯანდაცვისა და სოციალურ საკითხთა კომისიის თავმჯდომარე,

**ოთარ ლურსმანაშვილი** - საკრებულოს იურიდიული, სამანდატო, საპროცედურო

საკითხა და ეთიკის კომისიის თავმჯდომარე,

 **დავით კიკნაძე** - საკრებულოს განათლების, კულტურისა და ახალგაზრდულ საქმეთა კომისიის თავმჯდომარე,

 **მალხაზ ფხალაძე-** საკრებულოს ეკონომიკის, ქონების მართვისა და ინფრასტრუქტურის კომისიის თავმჯდომარე,

**პაატა გოგოლაძე**- ფრაქცია „ქართული ოცნება - დემოკრატიული საქართველოს“

თავმჯდომარე.

**გივი თავზარაშვილი -** ფრაქცია „ქართული ოცნება - კონსერვატორების“

თავმჯდომარე.

**აკაკი ლურსმანაშვილი -**ფრაქცია „ქართული ოცნება - მწვანეების“თავმჯდომარე

ინგა მაღრაძე **-**ფრაქცია „თვითმმართველობა ხალხისათვის“ თავმჯდომარე

**მოწვეულნი:**

**მუნიციპალიტეტის მერიის წარმომადგენლები:**

**თემურ თაბუკაშვილოი-** მერიის ინფრასტრუქტურისა და კეთილმოწყობის სამსახურის უფროსი.

**საკრებულოს აპარატი:**

**ლ.კალანდაძე -** საკრებულოს აპარატის უფროსი,

**ზ. ორბელაძე** - საკრებულოს აპარატის უფროსი სპეციალისტი იურიდიულ საკითხებში.

**საინფორმაციო საშუალებათა წარმომადგენლები:**

**თ. მაღრაძე** ა(ა)იპ „მოქალაქეთა ჩართულობისა და ინფორმირების მუნიციპალური ცენტრის“ ჟურნალისტი,

**ნ.კაპანაძე** - გაზეთ „ჩემი იმერეთის“ჟურნალისტი

**მ . შათირიშვილი -** მუნიციპალიტეტის მერიის ადმინისტრაციული სამსახურის საზოგადოებასთან ურთიერთობის განყოფილების თანამშრომელი,

**მოისმინეს:** სხდომის თავმჯდომარის მ. ბარბაქაძის ინფორმაცია, რომელმაც ბიუროს წევრებს გააცნო ბიუროს სხდომის დღის წესრიგი და ბიუროს სხდომაზე განსახილველ საკითხთა შემდეგი ნუსხა

 **დღის წესრიგი**

 **ხარაგაულის მუნიციპალიტეტის საკრებულოს 2018 წლის 04 ივნისის სხდომის დღის წესრიგში ცვლილების შეტანის შესახებ**

 **მომხს: მანანა ბარბაქაძე**

 **საკითხთა ნუსხა**

1. ხარაგაულის მუნიციპალიტეტის საკრებულოს 2017 წლის 25 დეკემბრის # 50/89 განკარგულებაში „**ხარაგაულის მუნიციპალიტეტში რეგიონული განვითარების ფონდიდან 2018 წელს დასაფინასებელი პროექტების მოწონების შესახებ“**ცვლილების შეტანის შეასახებ

 მომხს: თემურ თაბუკაშვილი

სხდომის თავმჯდომარემ კენჭისყრაზე დააყენა საკითხი დღის წესრიგისა და საკითხთა ნუსხის დამტკიცების თაობაზე.

 **კენჭისყრაში მონაწილეობას იღებდა ბიუროს 10 წევრი:**

**მომხრე 10**

**წინააღმდეგი 0.**

**მოისმინეს:** ხარაგაულის მუნიციპალიტეტის მერიის ინფრასტრუქტურისა და კეთილმოწყობის სამსახურის უფროსის ინფორმაცია საკითხზე - ხარაგაულის მუნიციპალიტეტის საკრებულოს 2017 წლის 25 დეკემბრის # 50/89 განკარგულებაში „**ხარაგაულის მუნიციპალიტეტში რეგიონული განვითარების ფონდიდან 2018 წელს დასაფინასებელი პროექტების მოწონების შესახებ“**ცვლილების შეტანის შეასახებ მან აღნიშნა, რომ როგორც მოგეხსენებათ ბიუროს მიერ წინა სხდომაზე აღნიშნული პროექტების განხილვა გადაიდო საღანძილის საბავშვი ბაღის პროექტის საკითხის გარკვევის მიზნით, პროექტის ავტორთან გასაუბრების შემდეგ აღმოჩნდა, რომ პროექტი არის ხარვეზიანი,არ არის თანამედროვე სტანდარტებთან შესაბამისობაში მოყვანილი და მისი გასწორება მოკლე ვადაში ვერ მოხერხდება. ამიტომ მერიამ ვერ განახორციელა ცვლილება და თქვენს წინაშე წარმოდგინა უკვე წარმოდგენილი პროექტთა ნუსხა უცვლელედ.

**აზრი გამოთქვეს:**

**დ. კიკნაძემ** აღნიშნა, რომ პროექტი, რომელიც გავაგზავნეთ ისევ ხარვეზები დაუდგინა და უკვე მოვითხოვ გარანტიას, რომ მერია შეისყიდის ისეთ პროექტს, რომელიც არ იქნება ხარვეზიანი და 2019 წელს აუცილებლად აშენდება ბაღი ხარაგაულში.

**თ. თაბუკაშვილმა** უპასუხა, რომ ბაღები, რომ აშენდება ამის გარანტიას მე ვერ მოგცემთ, პირველ რიგში პროექტი უნდა გასწორდეს.

**მ. ფხალაძემ** კითხვით მიმართა მომხსენებელს პრობლემა გეოლოგიურ დასკვნასთანაა თუ პროექტთან.

**თ. თაბუკაშვილმა** უპასუხა, რომ პრობლემა არის ორივესთან.

**ვ. ჭიპაშვილმა** ასევე მოითხოვა წერილობითი გარანტია მერისაგან, რომ 2019 წელს აშენდება საღანძილისა და ვერტყვიჭალის საბავშვო ბაღები

**მ. ბარბაქაძემ** კითხვით მიმართა მომხსენებელს თუ რა ღონისძიებებს ატარებდა მერია ბარების მშენებლობის საკითხთან დაკავშირებით.

თ.თაბუკაშვილმა უპასუხა, რომ პარალელურ რეჟიმში ხდებოდა მუშაობა, როგორც პროექტირებაზე ასევე მშენებლობაზე მაგრამ აღმოჩნდა პრობლემები, რომლის აღმოფხვრას ჭირდება გარკვეული დრო. ჩვენ მცდელობა არ დაგვიკლია ამ საკითხისათვის.

სხდომის თავმჯდომარემ კენჭისყრაზე დააყენა წინადადება, აღნიშნული საკითხის საკრებულოს 2018 წლის 04 ივნისის სხდომის დღის წესრიგში შეტანის თაობაზე.

**კენჭისყრაში მონაწილეობას იღებდა ბიუროს 10 წევრი:**

 **მომხრე 10**

**წინააღმდეგი - 0.**

**ბიურომ მიიღო გადაწყვეტილება:**

1. დამტკიცდეს საკრებულოს 2018 წლის 04 ივნისის სხდომის დღის წესრიგი.

ამით ბიუროს სხდომის მიერ განსახილველი საკითხი ამოიწურა და სხდომა დახურულად გამოცხადდა.

**სხდომის თავმჯდომარე მანანა ბარბაქაძე**